钦定古今图书集成/明伦汇编/氏族典/第341卷 > 刘吉
## 钦定古今图书集成/明伦汇编/氏族典/第341卷 > 刘吉

按《明外史刘吉传》：“吉字祐之，博野人。正统十三年进
士，改庶吉士，授编修，进修撰。天顺四年，侍讲读于东
宫。宪宗初，累迁礼部左侍郎。成化十一年，命入文渊
阁，预机务，寻进礼部尚书，兼文渊阁大学士。十八年，
遭父丧，诏起复，吉三疏恳辞，而阴属贵戚万喜为之
地，得不允。久之，进户部尚书谨身殿。孝宗即位，吉委”
寄愈专，言者攻之。吉数兴大狱，台署为空，中外侧目。
先是，帝即位，进吉少傅、吏部尚书。及《实录》成，又进少
师、华盖殿大学士。吉柄政久，权势烜赫。帝初倾心听
信，后眷颇衰，而吉终无去志。帝欲封后弟伯爵，吉言
“必尽封二太后家子弟方可。”帝不悦，遣中官讽令致
仕，始上章引退归。逾年卒。谥文穆。